หากลืมกินยาคุม 2 วัน แล้วกินพร้อมกัน 2 เม็ด ต้องกินห่างกันไหมครับหรือกินทีเดียวเลยพอดีแฟนผมเป็นกังวล
สวัสดีค่ะ หากลืมทานยาคุมกำเนิดไป 2 เม็ด และเป็นการลืมทานยาในช่วง 1-7 เม็ดแรกของแผง ให้รีบทานยาคุมทันทีที่นึกได้ โดยให้ทานเม็ดล่าสุดที่ลืมทาน และทานเม็ดของวันนี้ตามเวลาเดิมตามปกติ หลังจากนั้นให้ทานเม็ดที่เหลือตามเวลาเดิมของทุกวัน นอกจากนี้ หากได้มีเพศสัมพันธ์ไปแล้ว ควรใช้ยาคุมฉุกเฉินร่วมด้วย และหลังจากนี้ไป 7 วัน ควรงดการมีเพศสัมพันธ์หรือใช้ถุงยางอนามัยร่วมด้วยไปก่อนค่ะแต่หากเป็นการลืมทานยาคุม 2 เม็ด ในช่วงเม็ดที่ 8-14 ไม่จำเป็นต้องทานยาคุมฉุกเฉินร่วมไปด้วย แต่ควรงดการมีเพศสัมพันธ์หรือใช้ถุงยางอนามัยร่วมด้วยไปก่อน 7 วันเหมือนกันค่ะแต่หากเป็นการลืมทานยาในช่วงเม็ดที่ 15 เป็นต้นไป ก็ไม่จำเป็นต้องทานยาคุมฉุกเฉินร่วมไปด้วยเช่นกัน แต่เมื่อทานยาเม็ดที่เป็นฮอร์โมนครบ 21 เม็ดแล้ว ก็ให้เริ่มทานยาแผงใหม่ต่อไปเลย โดยไม่ต้องเว้นระยะ 7 วัน หรือหากเป็นชนิด 28 เม็ด เมื่อทานถึงเม็ดที่ 21 ก็ให้เริ่มทานยาแผงใหม่เลย โดยไม่ต้องทานยาที่เป็นเม็ดแป้งค่ะ ทั้งนี้ในเดือนนี้ ก็จะทำให้ไม่มีประจำเดือนมาค่ะ